title: Rozhodnutie Komisie z 10. februára 1999, ktorým sa mení a dopĺňa rozhodnutie o styčnej skupine pre otázky starších ľudí [oznámené pod spisovým číslom C(1999) 211]

text:
Avis juridique important

|

31999D0141

Official Journal L 045 , 19/02/1999 P. 0054 - 0054

ROZHODNUTIE KOMISIEz 10. februára 1999,ktorým sa mení a dopĺňa rozhodnutie o styčnej skupine pre otázky starších ľudí[oznámené pod spisovým číslom C(1999) 211](1999/141/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže vzhľadom na vývoj na úrovni Spoločenstva je potrebné upraviť zloženie skupiny ustanovenej rozhodnutím Komisie 91/544/EHS1, zmeneným a doplneným rozhodnutím 93/417/EHS2 keďže súčasne by sa s cieľom administratívnej efektívnosti mali skrátiť funkčné obdobia predsedu a členov skupiny,ROZHODLA TAKTO:Jediný článokRozhodnutie 91/544/EHS sa mení a dopĺňa takto:1. v článku 3 ods. 2 sa slová "25 členov" nahrádzajú slovami "24 členov"2. Článok 4 ods. 3 sa mení a dopĺňa takto:a) vo všetkých prípadoch sa slová "päť miest" nahrádzajú slovami "štyri miesta"b) vkladá sa nasledujúca zarážka:"- ESCU - Európska únia starších občanov: štyri miesta"3. v článku 5 ods. 1 sa slová "18 mesiacov" nahrádzajú slovami "12 mesiacov "4. v článku 7 ods. 1 sa slová "18 mesiacov " nahrádzajú slovami "12 mesiacov"5. do prílohy sa vkladá nasledujúca zarážka:"- ESCU - Európska únia starších občanov".V Bruseli 10. februára 1999za KomisiuPádraig FLYNNčlen Komisie1 Ú. v. ES L 296, 26.10.1991, s. 42.2 Ú. v. ES L 187, 29.7.1993, s. 60.


               28.7.2017

               SK

               Úradný vestník Európskej únie

               C 244/3

         Rozhodnutie Európskeho orgánu pre bankovníctvo, ktorým sa potvrdzuje, že nevyžiadané úverové ratingy určitých externých ratingových agentúr (ECAI) sa kvalitou neodlišujú od ich vyžiadaných úverových ratingov (2016/C 266/05)
   (2017/C 244/03)
   RADA ORGÁNOV DOHĽADU EURÓPSKEHO ORGÁNU PRE BANKOVNÍCTVO,
   so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1) (ďalej len „nariadenie“ a „EBA“),
   so zreteľom na článok 138 nariadenia (EÚ) č. 575/2013 (2) (ďalej len „nariadenie o kapitálových požiadavkách“),
   KEĎŽE:

               (1)

               V článku 138 nariadenia o kapitálových požiadavkách sa povoľuje používanie nevyžiadaných úverových ratingov externej ratingovej agentúry (ďalej len „ECAI“) na určenie rizikových váh, ktoré sa majú priradiť aktívam a podsúvahovým položkám na účely výpočtu požiadaviek na vlastné zdroje, pod podmienkou, že EBA potvrdí, že sa nevyžiadané úverové ratingy od ECAI svojou kvalitou neodlišujú od vyžiadaných úverových ratingov tejto ECAI. Orgán EBA v súlade s tým istým článkom musí odmietnuť vydať takéto potvrdenie alebo ho musí zrušiť predovšetkým vtedy, ak ECAI použila nevyžiadaný úverový rating s cieľom vyvinúť tlak na hodnotený subjekt, aby si objednal ratingové hodnotenia alebo iné služby. V dôsledku toho rozhodnutie Európskeho orgánu pre bankovníctvo č. 2016/C 266/05, ktorým sa potvrdzuje, že nevyžiadané úverové ratingy ECAI sa kvalitou neodlišujú od ich vyžiadaných úverových ratingov (3) bolo zverejnené dňa 22. júla 2016.

               (2)

               Nové ECAI boli zaregistrované alebo overené po uverejnení rozhodnutia EBA č. 2016/C 266/05, pre ktoré je tiež potrebné vykonať hodnotenie uvedené v článku 138 nariadenia (EÚ) č. 575/2013. Okrem toho jedna ECAI, ktorá bola zaregistrovaná už v čase vydania rozhodnutia č. 2016/C 266/05, začala vydávať nevyžiadané ratingy po prijatí rozhodnutia o nevyžiadaných ratingoch. Napokon, od uverejnenia rozhodnutia č. 2016/C 266/05 bola odňatá registrácia agentúry Feri EuroRating Services AG ECAI (4), pretože už nespĺňala definíciu ECAI uvedenú v článku 4 ods. 1 bod 98 nariadenia (EÚ) č. 575/2013. V dôsledku vyššie uvedeného vývoja je potrebné uskutočniť hodnotenie uvedené v článku 138 nariadenia (EÚ) č. 575/2013 aj pre novo zaregistrované alebo certifikované ratingové agentúry a pre jednu ECAI, ktorá po novom ponúka nevyžiadané ratingy a odstrániť odkazy na orgán, ktorý od vydania rozhodnutia 2016/C 266/05 prestal byť kvalifikovaný ako ECAI.

               (3)

               Príslušné ECAI boli informované o úmysle orgánu EBA prijať toto rozhodnutie a dostali príležitosť vyjadriť k nemu svoje stanoviská,

               (4)

               Rozhodnutie č. 2016/C 266/05 sa preto má zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Rozhodnutie Európskeho orgánu pre bankovníctvo č. 2016/C 266/05 sa mení a dopĺňa takto:

               (1)

               V prílohe sú do zoznamu pridané tieto ECAI:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               (2)

               V prílohe je zo zoznamu odstránená táto ECAI:

                              Feri EuroRating Services AG.

         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Londýne 18. júla 2017

            Za Radu orgánov dohľadu

         Andrea ENRIA

            predseda

      (1)  Ú. v. EÚ L 331, 15.12.2010, s. 12.

      (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (3)  Ú. v. EÚ C 266, 22.7.2016, s. 4.

      (4)  Tlačová správa ESMA 71-99-376 z 29. marca 2017.


title: 2006/278/ES,Euratom: Rozhodnutie zástupcov vlád členských štátov zo  6. apríla 2006 , ktorým sa vymenúva generálny advokát Súdneho dvora Európskych spoločenstiev

text:
               13.4.2006

               SK

               Úradný vestník Európskej únie

               L 104/36

      ROZHODNUTIE ZÁSTUPCOV VLÁD ČLENSKÝCH ŠTÁTOV

   zo 6. apríla 2006,
   ktorým sa vymenúva generálny advokát Súdneho dvora Európskych spoločenstiev
   (2006/278/ES, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 223,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 139,
   keďže:
   Na základe článkov 5, 7 a 8 Protokolu o štatúte Súdneho dvora a po odstúpení Antonia TIZZANA je potrebné pristúpiť k vymenovaniu generálneho advokáta na zvyšný čas jeho funkčného obdobia, ktoré trvá do 6. októbra 2006,
   ROZHODLI TAKTO:
   Článok 1
   Paolo MENGOZZI sa vymenúva za generálneho advokáta Súdneho dvora Európskych spoločenstiev s platnosťou odo dňa zloženia sľubu do 6. októbra 2006.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 6. apríla 2006

            Predseda

         G. WOSCHNAGG